ગોંડલ તાલુકાના ભુણાવા નજીક આવેલી ફેક્ટરીમાં ચાર દિવસ પહેલા બે માસૂમ બાળકોના પ્રદૂષિત પાણી ભરેલા ખાડામાં પડી જવાથી મોતને ભેટ્યા હતા. પીએમ વગર જ બન્ને બાળકોને દફનાવી અંતિમસંસ્કાર કરી દેવામાં આવ્યા હતા. પરંતુ આ ઘટનામાં પોલીસને શંકા જતા ભુણાવા નજીક જમીનમાં દફન કરાયેલા બંને બાળકોના મૃતદેહને બહાર કાઢી તંત્ર દ્વારા પીએમ માટે ફોરેન્સિક લેબમાં મોકલી આપવામાં આવ્યા હતા.